Al trator al ze an međo doperà par tirar an rimorchio o inganciar atresi specifici par la agricoltura. Al fa parte de le machine agricole che le se mou, de le quai al costituiss la conponente trainante. Al tator al ze nassest del lontan 1892 te i Stati Uniti. I primi modei i era fadigosi da manovrar e i pesea forte. Al trator, definì come "central mobile de potensa", al ga costituì al punto forte de la mecanizasion agricola e de la agricoltura moderna. te i so pì de 100 ani de storia, al trator al se ga miljorà, potensià e conpletà. Difati al mejorament e la invension de nove tecnologie le ga conpagnà al trator, permeténdoghe de ciapar na inportansa senpre pì granda. I ultimi esenpi de trator i ze vere e proprie opere de inđegno tecnologico, che le ofre ogni tipo de comodità a el operador che al le dopera, fando sparagnar le operasion rognose e fadigose. Co el passar del tenpo al trator al se ga adeguà a tute le esigense de i utenti e a tuti i tipi de atresi, ofrendo na fassa de aplicasion senpre pì granda. La introdusion de novi dispositivi e organi come al solevator, la presa de forsa, la dopia trasion e avanti cossì, i ga deslontanà i limiti del trator, fandolo deventar la machina agricola par ecelensa. I primi trator i era le locomobili a vapor, po' i primi trator co motor a conbustion interna a petroljo co aviamento a bensina, podopo i trator a testa calda, po' i trator a nafta. I primi trator i gnea doperadi pì che sia par arar i canp, ma in seguito i se ga mostrà adati anca par far ndar machine grosse fisse tramite na cinghia pjana de curan. Ten quei ani le strade le era bianche e le rode le era fate de fer. A redoss de i ani '40 al ze stat fat i primi trator destinadi a la trasion su strada, aumentando cossì le velocità massime e dotandoli de gabine par al guidador e de rode de gomna. Senpre ten quei ani ze stat inventà i primi trator cingoladi par ndar mejo a moerse ten teren moji. Renault Agricolture Porsche Traktor Massey Ferguson McCormick Tractors International Antonio Carraro Trattori Carraro Agritalia Goldoni Trattori Itma - Galamini CNH - Case-New Holland, di proprietà della Fiat IH-International McCormick-Deering Minneapolis-Moline Bolinder-Munktell Antonio Carraro Trattori Bcs-Ferrari-Pasquali Goldoni Trattori Trator de potense medio-alte: Agritalia- Carraro CNH Global-Fiat Group Same Deutz-Fahr Group Trator specialistici: Antonio Carraro Machina agricola Il Codice della Strada su wikisource.